Antarktisplatået

Antarktisplatået (også kalt Sydpolplatået og Polarplatået, på norsk gjerne kalt Kong Håkon VII Viddehttp://placenames.npolar.no/stadnamn/Kong+Håkon+VII+Vidde?ident=901160) er et stort område sentralt på det antarktiske kontinent. Området inkluderer Sydpolen og strekker seg over 1000 km i østlig retning innover Dronning Maud Land og Australian Antarctic Territory. Platået ligger gjennomsnittlig på om lag 3000 moh. Kombinasjonen av områdets høyde og breddegrad medfører at Antarktisplatået har klodens laveste temperaturer.

Platået ble oppdaget av Robert Falcon Scott på Discovery-ekspedisjonen i 1903, mens Ernest Shackleton var førstemann på selve polplatået under Nimrod-ekspedisjonen i 1909 og navnga det King Edward VII Plateau. Roald Amundsen navnga sydpolsletta Kong Haakon VII's vidde til ære for kong Haakon da han nådde Sydpolen som førstemann 14. desember 1911. Ingen av disse navnene har senere blitt internasjonalt akseptert, men det norske navnet har en viss bruk i Norge – selvfølgelig med et ikke lite snev av nasjonal stolthet. Se nedenfor.

Det ligger en rekke forskningsstasjoner her:

 Navn  Land  Etablert  Bemannet  Beliggenhet  Koordinater Amundsen-Scott USA 1957 Permanent Den geografiske sydpolen  Concordia  Frankrike Italia 2005 Permanent Dome C  Dome Fuji Japan 1995 Permanent Valkyrjedomen  Kunlun Station Kina 2009 Sommer Dome A  Vostok Russland 1957 Permanent Nær den geomagnetiske sydpolen 

 «Kong Håkon VII Vidde» 
Roald Amundsen ga Antarktisplatået navnet «Kong Håkon VII Vidde» da han som førstemann nådde polpunktet den 14. desember 1911 (opprinnelig Kong Haakon VII's viddehttps://www.nb.no/nbsok/nb/4d9dd2313d769c24af2b10ef8264e912?lang=no#139). Navngivningen ble meddelt kong Haakon VII i brevs form, og Amundsen gjorde også krav på området som norsk besittelse. Dette kravet ble senere avvist av den britiske regjering, i det man hevdet at Ernest Shackleton allerede i 1909 hadde vært oppe på polplatået og tatt dette i besittelse for Storbritannia, da under navnet King Edward VII Plateau. Nimrod-ekspedisjonen nådde lengst syd på 88°23'S, 180 km fra polpunktet før de måtte vende om. Det norske kravet ble ikke gjentatt, men deler av området ligger innenfor sektoren som senere ble erklært som norsk Dronning Maud Land. Hverken det norske eller britiske navnet fikk gjennomslag, og det internasjonalt anerkjente navnet for polområdet er Antarktisplatået.

 Referanser 

 Eksterne lenker 



Kategori:Dronning Maud Lands geografi
Kategori:Vidder i Antarktis
Kategori:Artikler i Antarktis-prosjektet
Kategori:Lister med koordinater